ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035792

ขอให้แก้ไขปัญหาการจำหน่ายสินค้ากีดขวางบนบาทวิถี บริเวณ เริ่มต้นตั้งแต่หน้าบริษัท HSBC จำกัด (มหาชน) ภายในซอยศาลาแดง 1 แขวงบางรัก เขตบางรัก กรุงเทพมหานคร เนื่องจากในพื้นที่ดังกล่าวมีผู้ประกอบการร้านค้าต่างๆ เช่น ร้านจำหน่ายมะพร้าวน้ำหอม สดปั่น ,  หมูปิ้ง  และอีกหลายร้าน เป็นต้น (ไม่ทราบรายละเอียดของผู้ประกอบการ) ในระยะทางยาวประมาณ 500 เมตร โดยมีการเริ่มตั้งร้านตั้งแต่เวลา 05.00-15.00 น. เป็นประจำทุกวัน ซึ่งในวันจันทร์ถึงวันศุกร์ จะมีร้านตั้งเป็นจำนวนมาก แต่หากในวันเสาร์-อาทิตย์ จะมีการตั้งร้านในจำนวนที่น้อยกว่าวันธรรมดา (วันจันทร์-วันศุกร์) ลักษณะการตั้งร้านจะเป็นการวางโต๊ะเพื่อจำหน่ายสินค้า ทำให้กีดขวางทางเดิน ซึ่งทำให้เหลือทางเดินของบาทวิถีเพียง 3 แผ่นปูนเท่านั้น หรือในบางช่วงของร้านค้าก็ไม่มีเว้นระยะทางเดินบนบาทวิถีเลย โดยเฉพาะช่วงเวลาประมาณ 11.00 น. ที่จะไม่มีช่องทางในการสัญจรบนบาทวิถีเลย ประชาชนจะต้องลงมาสัญจรที่ถนน ทำให้เกรงว่าอาจเกิดอุบัติเหตุรถเฉี่ยวชนได้  ประสบปัญหามาเป็นระยะเวลาประมาณ  4 สัปดาห์  เบื้องต้นผู้ร้องเคยแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว แต่ยังไม่ได้รับการแก้ไข  จึงประสงค์ให้หน่วยงานที่เกี่ยวข้องเร่งดำเนินการแก้ไขดังกล่าว เพื่อบรรเทาความเดือดร้อนให้ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata